Alksnynė

Alksnynė () – vienkiemis Neringos savivaldybėje (Kuršių nerija), tarp Smiltynės ir Juodkrantės, apie 10 km nuo Klaipėdos, prie kelio . Ties Alksnyne yra Klaipėdos ir Neringos miestų administracinė riba, kontrolės postas.

Kuršių marių krante yra (einant į pietus) Vėžių įlanka, Budnio ragas, Budnio įlanka, Klevų Kalvos ragas, Lybio įlanka, Lybio ragas. Aukščiausia kopa – Lybio (43 m), kalvos – Eumo (40 m) ir Gaučiaralio.

Baltijos jūroje ties Alksnyne yra 450 km ilgio tarptautinės elektros jungties „NordBalt“ kabelio į Švediją pradžia.„Nord Balt“ kabelis į Švediją 

 Istorija 
miniatiūra|left|Paminklas Sovietų kariams, kritusiems mūšyje su naciais

Įkurta XIX a. pradžioje kaip girininkijos viensėdis, iki 1945 m. čia nuolatos gyveno girininkas su šeima. Jie prižiūrėjo kopagūbrį ir rengdavo apylinkių apželdinimo darbus.Alksnynė. Mažosios Lietuvos enciklopedija. Nuoroda tikrinta 2023-01-15.

Sovietmečiu Alksnynėje buvo pastatytas paminklas sovietų kariams (skulptorius J. Vertulis). 1961 m. gyvenvietė prijungta prie Neringos miesto.

2006 m. gegužės pradžioje į šiaurę nuo Alksnynės kilo miško gaisras, nusiaubęs per 235 ha miško. Iki 2009 m. priklausė Juodkrantės seniūnijai.

2022 m. rugsėjį Alksnynėje išmontuotas paminklinis akmuo su raudonarmiečio bareljefu, skirtas Sovietų armijos kareivių atminimui.Sovietinis paveldas iškraustytas ir iš Kuršių nerijos – sugriautas dar vienas didvyriškos kovos mitas, lrytas.lt

 Šaltiniai 

 Nuorodos 
 Istorinė raida
 Lankytinos vietos Alksnynėje 

Kategorija:Panaikintos Neringos savivaldybės gyvenvietės